Mi Soundbar Debuts in India, शाओमी मी साउंड बार से उठा पर्दा, जानें खूबियां और दाम
गैजेट्स 360 स्टाफ, 11 जनवरी 2019 11:07 IST
4,999 रुपये है Mi Soundbar की भारत में कीमत
16 जनवरी से शुरू होगी Xiaomi Mi Soundbar की बिक्री
30 सेकेंड में आसानी से सेटअप हो जाता है शाओमी मी साउंड बार
चीन की मोबाइल निर्माता कंपनी Xiaomi ने गुरुवार यानी 10 जनवरी को भारतीय बाजार में Mi Soundbar के साथ Mi LED TV 4X Pro 55 इंच और Mi LED TV 4A Pro 43 इंच मॉडल को भी लॉन्च किया है। शाओमी ने मी साउंड बार को लेकर दावा किया है कि यह केवल 30 सेकेंड में आसानी से सेटअप हो जाता है। आइए अब आपको Mi Soundbar, मी टीवी 4एक्स प्रो और मी टीवी 4ए प्रो के भारत में कीमत के बारे में जानकारी देते हैं।
Mi Soundbar की भारत में कीमत और उपलब्धता
भारतीय बाजार में मी साउंड बार का दाम 4,999 रुपये है और इसकी बिक्री 16 जनवरी दोपहर 12 बजे से शुरू होगी। Xiaomi ने कहा कि Mi Soundbar कंपनी की आधिकारिक वेबसाइट Mi.com और मी होम स्टोर पर बिक्री के लिए उपलब्ध होगा। वहीं दूसरी तरफ, Mi LED TV 4X Pro का 55 इंच मॉडल 39,999 रुपये और Mi LED TV 4A Pro का 43 इंच मॉडल 22,999 रुपये में मिलेगा। आप लोगों की जानकारी के लिए बता दें कि दोनों ही टीवी ई-कॉमर्स वेबसाइट Flipkart और कंपनी की आधिकारिक वेबसाइट Mi.com के अलावा मी होम स्टोर पर 15 जनवरी दोपहर 12 बजे से बिक्री के लिए उपलब्ध होंगे।
Xiaomi Mi Soundbar में कनेक्टिविटी के लिए मौजूद हैं ये पोर्ट
Mi Soundbar के स्पेसिफिकेशन
Xiaomi ने कहा कि हाई फ्रीक्वेंसी को कवर करने के लिए मी साउंडबार में दो 20 मिलीमीटर डोम स्पीकर्स, लो फ्रीक्वेंसी के लिए दो 2.5 इंच के वूफर और एक्सट्रीम लो-एंड के लिए चार पेसिव रेडिएटर्स दिए गए हैं। शाओमी ने दावा किया है कि Mi Soundbar केवल 30 सेकेंड में सेटअप हो जाता है। कनेक्टिविटी के लिए मी साउंड बार में ब्लूटूथ वर्जन 4.2, एस/पीडीआईएफ, ऑप्टिकल, लाइन-इन और 3.5 मिलीमीटर ऑक्स-इन सपोर्ट दिया गया है। Xiaomi ने दावा किया है कि यह किसी भी टीवी के साथ आसानी से कनेक्ट हो जाएगा।